आरटीआई लगाने वालों को उपलब्ध कराएं जानकारी: भगत
सूरजपुर| एसपी आरपी साय के निर्देशन में पुलिस कंट्रोल रूम सूरजपुर के सभाकक्ष में एडिशनल एसपी एसआर भगत ने सूचना का अधिकार अधिनियम के तहत आम लोगों को जानकारी देने के संबंध में थाना व चौकी प्रभारियों की बैठक ली। इस दौरान एएसपी श्री भगत ने प्रभारियों को आरटीआई के नियमों के बारे में जानकारी देते हुए कहा कि आरटीआई के आवेदक को आवेदन प्राप्ति के एक माह के भीतर सत्यापित जानकारी उपलब्ध कराएं। आरटीआई की जानकारी देने वाले अधिकारी का नाम, पद की जानकारी संबंधी सूचना पटल थानों में लगाने, सूचना के अधिकार अधिनियम की जानकारी पुलिस की वेबसाइट में उपलब्ध कराने, कई बार आवेदक द्वारा किसी कार्य या जांच का समस्त दस्तावेजी जानकारी मांगी जाती है, इस संबंध में आवेदक से स्पष्ट जानकारी ले कि उन्हें कौन-कौन सी दस्तावेज की आवश्यकता है। बैठक में पुलिस अधिकारियों द्वारा आरटीआई के तहत आने वाली समस्याओं के बारे में अवगत कराए जाने पर उसके निराकरण की जानकारी एडिशनल एसपी को दी। इस अवसर पर रक्षित निरीक्षक रामप्रसाद पैकरा, एसआई अमिताभ बच्चन, थाना प्रभारी सुनील तिवारी, रामेंद्र सिंह, एसआई अश्वनी पांडेय, रामनगीना यादव, कृष्णा सिंह, चौकी प्रभारी राजेश तिवारी, बृजनाथ साय पैकरा, एएसआई निर्मल सिंह एवं शोभित राम उपस्थित थे।
hin_Deva hin_Deva